Hierdie artikel voer aan dat ekumene as 'n belangrike aspek van die global anti-apartheid stryd verstaan moet word. Die artikel fokus op die simboliese waarde en uitwerking van die Wêreldraad van Kerke (WRK) se besluit in September 1970 om Suider-Afrikaanse bevrydingsbewegings deur middel van die Program vir die Bekamping van Rassisme te befonds. 'n Kwalitatiewe analise van die reaksies op die toelaes in Suid-Afrika en in Botswana word verskaf. Dit dui op die gemengde gevolge van die befondsing vir die bevrydingsbewegings en die reaksies wat dit in hierdie lande uitgelok het. Deur die WRK toelaes te bestudeer, word nuwe insig verkry oor hierdie belangrike aspek van internasionale druk op die apartheid regime. Dit verskaf ook 'n geleentheid om Suid-Afrika met haar noordelike buurland, Botswana, te vergelyk. Hierdie vergelyking benadruk die feit dat die befondsing aan die bevrydingsbewegings 'n politieke stap was - nie 'n rein teologiese twispunt, soos wat dit in die hoofstroom Suider-Afrikaanse historiografie beskou, en daarom verwaardeloos word, nie.